Document ID: 31992D0583

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1992 για τη σύναψη του τροποποιητικού πρωτοκόλλου της ευρωπαϊκής σύμβασης για την προστασία των ζώων στα εκτροφεία (92/583/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι η Κοινότητα ενέκρινε, με την απόφαση 78/923/ΕΟΚ (3), την ευρωπαϊκή σύμβαση για την προστασία των ζώων στα εκτροφεία, εφεξής καλούμενη «σύμβαση» 7 ότι η Κοινότητα κατέθεσε το έγγραφο έγκρισής της 7
ότι η επιτροπή υπουργών του Συμβουλίου της Ευρώπης ενέκρινε, στις 15 Νοεμβρίου 1991, ένα τροποποιητικό πρωτόκολλο της σύμβασης, ώστε να ληφθεί υπόψη η τεχνική και επιστημονική πρόοδος στον τομέα της εκτροφής των ζώων 7
ότι οι διαφορές των εθνικών νομοθεσιών όσον αφορά την προστασία των ζώων στα εκτροφεία είναι δυνατό να προκαλέσουν άνισες συνθήκες ανταγωνισμού και δύνανται, ενδεχομένως, να έχουν έμμεσες επιπτώσεις στην ορθή λειτουργία της κοινής αγοράς 7
ότι η σύμβαση καλύπτει θέματα τα οποία εμπίπτουν στο πλαίσιο της κοινής γεωργικής πολιτικής 7
ότι η συμμετοχή της Κοινότητας συμβάλλει στην πραγματοποίηση των στόχων της 7
ότι θα πρέπει να εγκριθεί το τροποποιητικό πρωτόκολλο,
ΑΠΟΦΑΣΙΖΕΙ:
Άρθρο 1
Το τροποποιητικό πρωτόκολλο της ευρωπαϊκής σύμβασης για την προστασία των ζώων στα εκτροφεία εγκρίνεται εξ ονόματος της Κοινότητας.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου προβαίνει στην κατάθεση του εγγράφου έγκρισης σύμφωνα με το άρθρο 6 παράγραφο 4 του πρωτοκόλλου.
Βρυξέλλες, 14 Δεκεμβρίου 1992.

Labels: 7
6
5
20